mängusõltlaste  ja joodikute raha  kirjanikele jagamise asutus  arvas et mu  surematu teos      on vääriline kandideerima  suurele kirjanduse aurahale  vabaraamatu kategoorias    seega on vabahärra  tiitel käeulatuses    tali mehed tegid  ülikõva investeeringu  ma ütlesin neile kohe  et on hea raamat    erinevalt  luulekategooriast  on võiduprotsent  25 mitte 20  ja mis eriti tähtis  saab kaplinskile ära teha  see on oluliselt  ahvatlevam  kui väikese ehini  või keskmise runneli  kottimine    nüüd tuleb minu  tseki vastuvõtmise kõne:    sel ajaloolisel päeval  täna  nagu te isegi aru saate  tulen valge  ratsu seljas pärnust    raha oligi just otsas    eelmine kord panin fs-i peale  ja võitsin hulga häid  raamatuid    tunnen kaasa neile kes  vedasid kihla  kaplinski või  võrulaste peale    väike kaotus teile  suur võit mulle    ja nüüd asjast  hästi on vaja kirjutada  ja palju on vaja kirjutada  muud ei ole vaja    näete seda raha siin  see on kirjaoskuse eelis  hakkab kohale jõudma    tore    minu poolt kõik  teie poolt aplaus    kui ma ise kohale  minna ei saa  siis lasen selle  tõnu aaval  ette lugeda